
Në mbështetje të nenit 100 të Kushtetutës, me propozimin e Kryeministrit, Këshilli i Ministrave

VENDOSI:

1. Pas pikës 2/2, të kreut III, të vendimit nr. 586, datë 30.8.2019, të Këshillit të Ministrave, të ndryshuar, shtohet pika 2/3, me këtë përmbajtje: 
“2/3. Përjashtimisht, për vitin 2023, për studentët e ekselencës të punësuar me kontratë të përkohshme 1-vjeçare në institucionet e administratës shtetërore, sipas procedurave të thirrjes së publikuar në vitin 2022, afati i kontratës së tyre shtyhet deri në përfundim të procedurave të punësimit, sipas legjislacionit specifik që rregullon marrëdhënien e punës në këto institucione.”. 
2. Ngarkohen Departamenti i Administratës Publike dhe institucionet e administratës shtetërore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

